b"\n_START_ARTICLE_\nCasa Cucurella\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa entre mitjaneres de planta baixa i dos pisos. A la planta baixa hi ha decoraci\xc3\xb3 d'esgrafiats i un s\xc3\xb2col de pedra aque lliga amb el del casal Catal\xc3\xa0, edifici que est\xc3\xa0 al costat. La planta baixa est\xc3\xa0 quasi tota ocupada per una gran porta. Les fa\xc3\xa7anes de les plantes superiors estan esgrafiades i tenen grans obertures (balc\xc3\xb3 corregut a la primera planta i galeria coberta i baranes de fusta a la planta segona). Destaca el gran r\xc3\xa0fec sustentat per elements de fusta recolzats en un gran dintell tamb\xc3\xa9 de fusta. Donada la no alineaci\xc3\xb3 del carrer s'ha de remarcar la soluci\xc3\xb3 d'uni\xc3\xb3 amb les edificis ve\xc3\xafns com el s'col de pedra coronant per uns gerros a la planta baix i paraments estucats a les altres dues plantes.\n_START_SECTION_\nHist\xc3\xb2ria\n_START_PARAGRAPH_\nEls promotors de l'edifici eren ebenistes i tenien diversos terrenys en els carres Isidre Vall\xc3\xa9s i mestre Llad\xc3\xb3s. Segons un capbreu del 1731 aquesta fam\xc3\xadlia era propiet\xc3\xa0ria del mas Olivers, un dels tres masos que posse\xc3\xafen la totalitat del terreny on s'edificaren els hostalets. Aquest mas formava part de la quadra del Malcavaller i era somes al domini territorial de l'abat de Montserrat i jurisdiccional del senyor de Pierola._NEWLINE_La casa Cucurella va ser constru\xc3\xafda al mateix temps que el Casal Catal\xc3\xa0 dels Hostalets de Pierola."